दूसरे पंचायत के फंड से शौचालय निर्माण
गोमिया | सूचनाअधिकार अधिनियम के तहत ससबेड़ा पश्चिमी पंचायत में शौचालय निर्माण संबंधी उपेंद्र कुमार गुप्ता द्वारा मांगी गई सूचना पर उन्होंने दावा किया है कि अभी भी बहुत से लाभुकों का शौचालय निर्माण अधूरा है। आटीआई कार्यकर्ता उपेंद्र के अनुसार ससबेड़ा पश्चिमी पंचायत में लाभुक अनीता देवी, मीना देवी, मो निजाम सहित अन्य का शौचालय अधूरा है, वहीं ससबेड़ा पश्चिमी पंचायत के शौचालय फंड से ससबेड़ा पूर्वी पंचायत के लाभुकों को दिया गया है। उक्त उपेंद्र ने गोमिया के बीडीओ को एक पत्र लिखकर कहा है कि ससबेड़ा पश्चिमी पंचायत के शौचालय फंड ससबेड़ा पूर्वी पंचायत के करण सिंह, बालेश्वर करमाली, रविंद्र प्रसाद, राम प्रसाद राम, बाबूलाल पासवान, तारा देवी, अशोक रविदास एवं रमेशचंद्र शर्मा को लाभुक बनाकर शौचालय का निर्माण किया गया है, जो नियम के प्रतिकूल है।
hin_Deva hin_Deva